ลักษณะตามรูปที่แนบมาครับ มีอาการคันตลอดเวลา อยากทราบว่าเป็นอะไรครับ และวิธีรัษา และสามรถไปหาผิวหนังได้มั้ยครับ หรือต้องหาแผนกไหนครับรูปลักษณะตุ่ม
สวัสดีค่ะ อาการมีตุ่มเล็กๆขึ้นและคันที่อวัยวะเพศชายและมีอาการคันดังกล่าวมานั้น อาจจะเกิดจาก ผื่นจากภูมิแพ้ที่ผิวหนัง ผื่นจากการแพ้สารสัมผัสเช่นสบู่หรือผลิตภัณฑ์ใดๆที่โดนที่บริเวณอวัยวะเพศ รูขุมขนที่อักเสบ จากการติดเชื้อแบคทีเรียหรือเชื้อรา การถูกแมลงกัด โรคเริมที่อวัยวะเพศ หูดข้าวสุกซึ่งมักเป็นตุ่มนูนสีเหลืองหรือสีเนื้อ ผิวเรียบเป็นมันคล้ายไข่มุก ตรงกลางมีรอยบุ๋ม ไม่ค่อยคัน หรือเป็นก้อนไขมันหากมีอาการคันมากร่วมด้วย อาจจะนึกถึงเรื่องผื่นผิวหนังอักเสบเช่นจากภูมิแพ้หรือการแพ้สัมผัส หรือกลุ่มถูกแมลงกัดได้ค่อนข้างมากควรไปพบแพทย์ อาจเป็นแพทย์ทั่วไปก่อน หรือแพทย์ผิวหนังโดยตรงก็ได้ เพื่อประเมินรอยโรคจริง คัดกรองโรคติดต่อทางเพศสัมพันธ์ และอาจจะขูดเก็บตัวอย่างจากตุ่มไปตรวจ ถ้ามีขุยหรือสารคัดหลั่งใดๆเบื้องต้นใช้น้ำเปล่าสะอาดล้างภายนอก หลีกเลี่ยงการใช้สบู่หรือครีมใดๆบริเวณดังกล่าว งดการมีเพศสัมพันธ์ กินยาแก้แพ้แก้คันเพื่อบรรเทาอาการได้ไม่ใส่เสื้อผ้าที่รัดแน่นจนเกินไป โดยหากตุ่มไม่หายไป หรือมีจำนวนเพิ่มมากขึ้น กลายเป็นหัวหนองหรือแผล มีเลือดหรือหนองไหลออกมา ให้รีบไปพบแพทย์